LX 



II est possible eneore que dans des especes voisines, dans certains 

 groupes, tels, par exemple, que celui a, la tete duquel il faut placer 

 le Salix caprea, qu'on trouve partout en si grande quantite, et 

 principalement au pied des montagnes, le melange des poussieres 

 donne naissance a des individus qui tourmentent d'autant plus le 

 botaniste, qu'il n'a pas de moyen pour reconnaitre leur origine etc." 



Subtili Salicum scientia eminebat suo tempore Fridericus Elir- 

 hart, horti Herrenliusani in regno Hanoverano inspector, qui sub 

 ipsius Linnaei auspiciis plantas circa Upsaliam crescentes collegerat. 

 In agro Hanoverano invenit plures antea non cognitas Salicum for- 

 mas, quae, omnes quidem hybridae, opera eius Herrenhusa in omnes 

 fere hortos botanicos profectae quasi vulgares factae sunt ac nomina 

 sua per omnes libros, quibus Salices germanicae recensentur, serva- 

 verunt. Eae sunt S. amhigua, S. mollissima, S. undulata, quas in 

 collectione arborum fruticum et suifruticum exsiccatorum, sub nomine 

 Arboretum, anno 1789 edidit et anno 1790 in „Beitrage zur 

 Naturkunde. Sechster Band. Hanover 1791 p. 101 et 103" 

 phrasibus brevissimis descripsit. Praeterea speciei ei, quam Koch 

 cum Friesio S. phylicifolia appellavit, nos cum Willdenovio S. Wei- 

 geliana nominamus, nomen S. hicolor dedit; eam, quae hodie /S. re- 

 pens nominatur, S. polymorpham appellavit, quo nomine magnam 

 formarum varietatem ad unam speciem pertinentium indicare volebat. 

 S. hexandra, quam 1. 1. fascic. VH. p. 138 proposuit, in agro Bruns- 

 vicensi inventa, haud dubie ad S. pentandram pertinet. 



N. 0. Seringe, Praeceptor in Gymnasio Bernensi, anno 1803 

 coepit Helvetiae Salices exsiccatas cum schedulis diagnoses, syno- 

 nyma nonnulla et loca natalia continentibus edere, eamque editionem 

 usque ad VII fasciculum (cahier septieme) continuavit. Id opus 

 libelli instar haberi debebat, quia eo nomina speciminibus illustra- 

 bantur, nova quaedam publici iuris fiebant, et terrae in Europa 

 media inprimis Salicum feracis formae plurimae accuratius cognosci 

 coeperant. Collectio ista Salicum Helveticarum (quibus paucae quae- 

 dam aliunde petitae cultae accessere) et botanicis eius temporis ex- 

 optatissima et re vera utilissima fuit. Specimina satis bona, nomina 

 vera, synonyma complura nova ibi publicata sunt: multa protulit 

 auctor, quae ab ipso primum observata quaeque de his plantis scitu 

 dignissima erant. Uti fit in eiusmodi collectionibus , quae per plu- 

 rium annorum seriem continuantur , nomina quaedam in posteris 

 fasciculis sunt mutata, uti iussit aut melior cognitio aut mutata opinio. 



